ร้านเพิ่งเปิดได้ไม่นาน ร้านขนาดกระทัดรัด แต่งแต่งเรียบง่าย มีทั้งโซน indoor และ outdoor โซน indoor เป็นห้องแอร์ โซน outdoor ก็นั่งสบายปลอดโปร่งค่ะ มีรถไฟวิ่งผ่านเป็นระยะ สมกับชื่อร้านเลยค่ะ

เมนูที่สั่งมาลองดังนี้ค่ะ
????โรตีทิชชู่โอติล คือ โรตีทอดกรอบบางราวกับทิชชู่ราดด้วยผงโอวัลติลค่ะ มีนมข้นหวานมาให้ 1 ถ้วย ส่วนตัวชอบค่ะ โรตีกรอบมากๆ แห้งกรอบราวกับนำไปอบ ตอนทานก็ใช้มือบิออกมา โรตีโดนผงโอวัลติลหอมอร่อยดีค่ะ ถ้าใครชอบหวานก็จิ้มนมข้นหวานที่ให้มาค่ะ

????นมสดร้อน ใส่น้ำตาลมาหวานเลย นมค่อนข้างคาวค่ะ นึกว่าดื่มนมแพะ แต่ไม่ใช่ สอบถามได้ความว่าเป็นนมวัวค่ะ

????ชาร้อน บริการฟรีค่ะ ชงมาค่อนข้างแก่ แต่ทานกับของหวานก็ช่วยแก้เลี่ยนดีค่ะ

การบริการโอเคค่ะ
ที่จอดรถจอดได้ข้างทางค่ะแต่หาที่จอดยากหน่อยนะคะ
